
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1716 

28 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προσωρινή απαλλαγή των Ελλήνων του εξωτερικού 
(πλην των λιποτακτών) από τον έλεγχο της στρα¬ 
τολογικής τους κατάστασης προκειμένου να έλ¬ 
θουν στην Ελλάδα για την άσκηση του εκλογικού 

τους δικαιώματος. 1 

Καταβολή έκτακτης οικονομικής ενίσχυσης πυροπα¬ 
θών εγγεγραμμένων ανέργων Ο.Α.Ε.Δ. 2 

Κατάρτιση προγράμματος επιχορήγησης επιχειρή¬ 
σεων Οργανισμών Τοπικής Αυτοδιοίκησης Α' και 
Β' Βαθμού για την απασχόληση ανέργων (Πρό¬ 
γραμμα αναδασώσεων και αντιπλημμυρικών έρ¬ 


γων). 3 

ΑΠΟΦΑΣΕΙ Σ 

Αριθμ. Φ. 420/48/81924 (1) 


Προσωρινή απαλλαγή των Ελλήνων του εξωτερικού 
(πλην των λιποτακτών) από τον έλεγχο της στρα¬ 
τολογικής τους κατάστασης προκειμένου να έλθουν 
στην Ελλάδα για την άσκηση του εκλογικού τους δι¬ 
καιώματος. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΑΜΥΝΑΣ 

Έχοντας υπόψη τις διατάξεις: 

1. Της παρ. 4 του άρθρου 54 του ν. 3421/2005 «Στρα¬ 
τολογία των Ελλήνων και άλλες διατάξεις» (ΦΕΚ 
Α'302/13.12.2005). 

2. Της παραγράφου 2 του άρθρου 23 και της παραγρά¬ 
φου 1 του άρθρου 53 του ν. 3463/2006 «Κύρωση Κώδικα 
Δήμων και Κοινοτήτων» (ΦΕΚ Α' 114/18.6.2006). 

3. Του άρθρου 18 και της παραγράφου 1 του άρθρου 
36 του π.δ. 30/1996 (ΦΕΚ Α' 21/1996). 

4. Του άρθρου 90, του άρθρου πρώτου του π.δ. 63/2005 
(ΦΕΚ Α' 98/2005). 

5. Το γεγονός ότι από τις διατάξεις της απόφασης 
αυτής, δεν προκαλείται δαπάνη σε βάρους του Κρατικού 
Προϋπολογισμού, αποφασίζουμε: 


Άρθρο 1 

1. Οι Έλληνες του εξωτερικού, πλην των λιποτακτών, 
που έρχονται στην Ελλάδα για να ασκήσουν το εκλογι¬ 
κό τους δικαίωμα, για τις βουλευτικές εκλογές που θα 
διεξαχθούν τη 16η Σεπτεμβρίου 2007, απαλλάσσονται 
από τον έλεγχο της στρατολογικής τους κατάστασης 
για το διάστημα από 30 Αυγούστου 2007 μέχρι και 7 
Οκτωβρίου 2007. 

2. Η ποινική δίωξη των κατά την προηγούμενη παρά¬ 
γραφο απαλλασσομένων και διατελούντων σε ανυπο¬ 
ταξία, αναστέλλεται για το χρονικό διάστημα που ισχύει 
η απαλλαγή αυτή. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2007 

01 ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ 

ΣΠΥΡ. ΦΛΟΓΑΪΤΗΣ ΕΥΑΓ.-ΒΑΣ. ΜΕΪΜΑΡΑΚΗΣ 
-♦- 

Αριθμ. 31640 (2) 

Καταβολή έκτακτης οικονομικής ενίσχυσης πυροπα¬ 
θών εγγεγραμμένων ανέργων Ο.ΑΈ.Δ. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 98/Α'/22.4.2005). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α'/16.6.1989). 

3. Τις διατάξεις του ν. 2956/2001 «Αναδιάρθρωση του 
Ο.Α.Ε.Δ. και άλλες διατάξεις» (ΦΕΚ 258/Α'/6.11.2001). 

4. Τις διατάξεις του άρθρου 46 του ν.δ. 2698/1953, 
όπως συμπληρώθηκε με το άρθρο 38 του ν. 2224/1994 
(ΦΕΚ112/Α78.7.1994). 

5. Την υπ’ αριθμ. 2575/38/26.8.2007 απόφαση του Δ.Σ. 
του Ο.Α.Ε.Δ., που μας διαβιβάσθηκε από τον Ο.Α.Ε.Δ. με 
το υπ’ αριθμ. 721/27.8.2007 έγγραφό του. 

6. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(ΦΕΚ 783/Β'/17.5.2007). 

7. Το γεγονός ότι από τις διατάξεις της παρούσας 
υπουργικής απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου 
δεν εμπίπτει στις διατάξεις της παρ. 3 του άρθρου 22 
του ν. 2362/1995, αποφασίζουμε: 

Α. Την έγκριση της καταβολής έκτακτης οικονομι¬ 
κής ενίσχυσης τριών (3) βασικών μηνιαίων επιδομάτων 
ανεργίας ύψους 1.101,75 € (3 χ 367,25 = 1.101,75), σε περί¬ 
που 9.836 πυροπαθείς εγγεγραμμένους ανέργους του 
Ο.Α.Ε.Δ., με την προϋπόθεση να είναι εγγεγραμμένοι 
άνεργοι κατά την ημερομηνία έκδοσης της παρούσας, 
με δήλωση διαμονής σε περιοχές που έχουν χαρακτη- 
ρισθεί πυρόπληκτες. 

Β. Το κόστος της συνολικής δαπάνης θα ανέλθει σε 
10.836.813,00 € ( 9.836 χ 1.101,75 = 10.836.813,00 €) και θα 
βαρύνει τον ΚΑΕ 2641 του προϋπολογισμού του έτους 
2007. 

Γ. Ως υπόλογοι διαχειριστές ορίζονται: 

α) Ως υπόλογοι διαχειριστές να ορισθούν: α) η Προ- 
ϊσταμένη Οικονομικών Υπηρεσιών της Περιφερειακής 
Δ/νσης Πελοποννήσου ΠΑΠΑΔΟΠΟΥΛΟΥ ΙΩΑΝΝΑ, β) 
η Προϊσταμένη Οικονομικών Υπηρεσιών της Περιφε¬ 
ρειακής Δ/νσης Αττικής και Νήσων ΠΑΝΤΑΖΟΠΟΥΛΟΥ 
ΠΑΝΑΓΙΩΤΑ γ) ο Προϊστάμένος Οικονομικών Υπηρεσιών 
της Περιφερειακής Δ/νσης Θεσσαλίας ΤΣΑΛΑΒΟΣ ΑΠΟ¬ 
ΣΤΟΛΟΣ, δ) στην Περιφερειακή Δ/νση Κρήτης η ΣΓΟΥ- 
ΡΑΚΗ ΕΥΑΓΓΕΛΙΑ, ε) ο Προϊστάμένος Οικονομικών Υπη¬ 
ρεσιών της Περιφερειακής Δ/νσης Μακεδονίας ΗΛΙΑΔΗΣ 
ΕΥΑΓΓΕΛΟΣ, στ) ο Προϊστάμένος Οικονομικών Υπηρεσιών 
της Περιφερειακής Δ/νσης Ανατολικής Μακεδονίας και 
Θράκης ΚΟΥΚΟΣ ΗΛΙΑΣ και ζ) η Προϊσταμένη Οικονο¬ 
μικών Υπηρεσιών της Περιφερειακής Δ/νσης Ηπείρου 
ΔΗΜΟΥ ΔΗΜΗΤΡΑ. 

Δ. Να εκδοθεί χρηματικό ένταλμα προπληρωμής σε 
βάρος του ΚΑΕ 2641 οικονομικής χρήσης έτους 2007 
και η απόδοση του λογαριασμού να γίνει ένα μήνα το 
αργότερο από τη λήξη της καταβολής. Η δαπάνη δεν 
βαρύνει τον Κρατικό Προϋπολογισμό, αλλά βαρύνει εξ 
ολοκλήρου τον προϋπολογισμό του Ο.Α.Ε.Δ. 

Ε. Η λήξη της καταβολής ορίζεται σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 31641 (3) 

Κατάρτιση προγράμματος επιχορήγησης επιχειρήσεων 
Οργανισμών Τοπικής Αυτοδιοίκησης Α' και Β' Βαθ¬ 
μού για την απασχόληση ανέργων (Πρόγραμμα ανα¬ 
δασώσεων και αντιπλημμυρικών έργων). 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98 Α'/22.4.2005). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α716.6.1989). 


3. Τις διατάξεις του άρθρου 46 του ν. 2698/1953, όπως 
συμπληρώθηκε με το άρθρο 38 του ν. 2224/1994. 

4. Τις διατάξεις του ν. 2956/2001 «Αναδιάρθρωση του 
Ο.Α.Ε.Δ. και άλλες διατάξεις», (ΦΕΚ 163 Α716.8.1989). 

5. Τις διατάξεις του άρθρου 29 του ν. 1262/1982 «Για 
την παροχή κινήτρων ενίσχυσης της οικονομικής και 
περιφερειακής ανάπτυξης της χώρας και τροποποίηση 
συναφών διατάξεων» όπως τροποποιήθηκε με τα άρθρα 
6 και 7 του ν. 1836/1989 και το άρθρο 6 του ν. 2434/1996, 
«Μέτρα πολιτικής για την απασχόληση και την επαγγελ¬ 
ματική εκπαίδευση και κατάρτιση και άλλες διατάξεις» 
(ΦΕΚ 188 Α720.8.1996). 

6. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμά¬ 
των. 

7. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(ΦΕΚ 783 Β717.5.2007). 

8. Την υπ’ αριθμ. 2574/26.8.2007 απόφαση του Δ.Σ. του 
Ο.Α,Ε.Δ. (αριθμ. Συνεδρ.38/26.8.2007) που μας διαβιβά¬ 
σθηκε από τον Ο.Α.Ε.Δ. με το υπ’ αριθμ. 720/27.8.2007 
έγγραφό του. 

9. Το γεγονός ότι από τις διατάξεις της παρούσας 
υπουργικής απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου 
εμπίπτει στις διατάξεις της παρ. 3 του άρθρου 22 του 
ν. 2362/1995 (περί Δημοσίου Λογιστικού), αποφασίζουμε: 

Καταρτίζουμε πρόγραμμα επιχορήγησης Επιχειρήσε¬ 
ων Οργανισμών Τοπικής Αυτοδιοίκησης Α' και Β' βαθ¬ 
μού, για την απασχόληση 6.000 ανέργων ηλικίας 18-64 
ετών με το διακριτικό τίτλο: «Πρόγραμμα Αναδασώσεων 
και Αντιπλημμυρικών Έργων». 

1. ΣΚΟΠΟΣ ΤΟΥ ΠΡΟΓΡΑΜΜΑΤΟΣ 

Σκοπός του προγράμματος είναι η ενίσχυση των Επι¬ 
χειρήσεων Οργανισμών Τοπικής Αυτοδιοίκησης των 
περιοχών που επλήγησαν από τις πυρκαγιές το καλο¬ 
καίρι του 2007, προκειμένου να αποκαταστήσουν (μέσω 
αναδασώσεων και αντιπλημμυρικών έργων) το φυσικό 
περιβάλλον της ευρύτερης περιοχής τους, καθώς και η 
προώθηση στην απασχόληση 6.000 ανέργων των πλη- 
γεισών περιοχών. 

2. ΚΑΤΑΝΟΜΗ ΘΕΣΕΩΝ 

Οι επιχορηγούμενες θέσεις θα κατανεμηθούν στις 
κατά τόπους υπηρεσίες του Ο.Α.Ε.Δ. των περιοχών που 
επλήγησαν από τις πρόσφατες φυσικές καταστροφές, 
με απόφαση του Διοικητή Ο.Α.Ε.Δ. Για την επίτευξη των 
στόχων του προγράμματος, υπάρχει δυνατότητα ανακα¬ 
τανομής των θέσεων από το Διοικητή του Ο.Α.Ε.Δ. 

3. ΔΥΝΑΤΟΤΗΤΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Τα άτομα που θα προσληφθούν από τις Επιχειρήσεις 
Οργανισμών Τοπικής Αυτοδιοίκησης, θα πρέπει: 

• να έχουν την ιδιότητα του ανέργου και να διαθέτουν 
δελτίο ανεργίας σε ισχύ, 

• να έχουν την ελληνική υπηκοότητα ή την υπηκοότη¬ 
τα άλλου κράτους μέλους της ΕΕ ή να είναι ομογενείς 
που έχουν δικαίωμα διαμονής και απασχόλησης στη 
χώρα μας, 

• να έχουν συμπληρώσει το τυποποιημένο έντυπο 
εξατομικευμένης παρέμβασης και να έχουν συμφωνήσει 
σε ατομικό σχέδιο δράσης. 

Στο Πρόγραμμα μπορούν να συμμετάσχουν όλες οι 
Επιχειρήσεις Οργανισμών Τοπικής Αυτοδιοίκησης Α' και 
Β' βαθμού των περιοχών που επλήγησαν από τις πρό¬ 
σφατες φυσικές καταστροφές (πυρκαγιές) το καλοκαίρι 
του 2007, υπό την προϋπόθεση ότι έχουν τις σχετικές 
εγκρίσεις και τους έχει ανατεθεί το σχετικό έργο από 
τους εποπτεύοντες φορείς τους. 

Δεν είναι δυνατή η επιχορήγηση επιχειρήσεων Τοπι¬ 
κής Αυτοδιοίκησης για άτομα που κατά το τελευταίο 
12μηνο πριν από την ημερομηνία υπαγωγής τους στο 
πρόγραμμα είχαν απασχοληθεί καθ’ οιονδήποτε τρόπο 
στην ίδια επιχείρηση. 

Οι προϋποθέσεις υπαγωγής επιχειρήσεων Οργανι¬ 
σμών Τοπικής Αυτοδιοίκησης και ανέργων, καθώς και 
οι λοιπές διαδικασίες εφαρμογής του προγράμματος 
δύνανται να τροποποιηθούν με απόφαση του Δ.Σ. του 
Ο.Α.Ε.Δ. 

4. ΠΡΟΤΕΡΑΙΟΤΗΤΑ ΣΤΗΝ ΚΑΛΥΨΗ ΤΩΝ ΘΕΣΕΩΝ 

• Στο πλαίσιο της πολιτικής πρόληψης της μακρο¬ 
χρόνιας ανεργίας ποσοστό τουλάχιστον 65% του προ¬ 
γράμματος θα καλυφθεί από ανέργους που δεν έχουν 
συμπληρώσει 12 μήνες ανεργίας (για όσους είναι άνω 
των 25 ετών) ή 6 μήνες ανεργίας (για όσους είναι κάτω 
των 25 ετών). 

• Στο πλαίσιο της πολιτικής καταστολής της μακρο¬ 
χρόνιας ανεργίας ποσοστό μέχρι 35% θα καλυφθεί από 
ανέργους που έχουν συμπληρώσει 12 μήνες ανεργίας 
(για όσους είναι άνω των 25 ετών) ή 6 μήνες ανεργίας 
(για όσους είναι κάτω των 25 ετών). 

• Επίσης, ποσοστό 60% των θέσεων θα καλυφθεί 
από γυναίκες. 

5. ΔΙΑΔΙΚΑΣΙΑ ΥΠΑΓΩΓΗΣ 

Οι Επιχειρήσεις Οργανισμών Τοπικής Αυτοδιοίκησης 
που επιθυμούν να ενταχθούν στο πρόγραμμα, υπο¬ 
βάλλουν εντός προθεσμίας, η οποία θα καθοριστεί με 
απόφαση του Διοικητή του Ο.Α.Ε.Δ., αίτημα υπαγωγής 
τους στις κατά τόπους αρμόδιες Υπηρεσίες του Οργανι¬ 
σμού, με τον αριθμό και τα προσόντα των ανέργων που 
προτίθεται να προσλάβουν μέσω του προγράμματος. 
Απαραίτητη προϋπόθεση είναι και η υποβολή (από την 
Επιχείρηση του Οργανισμού Τοπικής Αυτοδιοίκησης) 
συνοπτικού επιχειρησιακού σχεδίου αποκατάστασης 
του φυσικού περιβάλλοντος (αναδασώσεων και αντι- 
πλημμυρικών έργων), στο οποίο θα περιγράφονται οι 
επιμέρους δράσεις, καθώς και οι ανάγκες σε ανθρώπινο 
δυναμικό και το οποίο θα συνοδεύεται από τα προβλε- 
πόμενα από την ισχύουσα νομοθεσία στοιχεία (μελέτες, 
έγκριση από την Περιφέρεια, κ.λπ.). 

Η υπόδειξη των ανέργων θα γίνει από τις υπηρεσίες 
του Ο.Α.Ε.Δ., στο πλαίσιο της διαδικασίας της εξατομι- 
κευμένης παρέμβασης. 

6. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε ημέρα πλήρους 
απασχόλησης των ανέργων ανέρχεται στο ποσό των 
τριάντα έξι (36) €. 

Η διάρκεια της επιχορήγησης ορίζεται στους δώδεκα 
(12) μήνες. 

7. ΕΝΑΡΞΗ ΚΑΙ ΟΡΟΙ ΕΠΙΧΟΡΗΓΗΣΗΣ 

Κάθε άτομο που υπάγεται στο πρόγραμμα επιχορηγεί¬ 
ται από την ημερομηνία πρόσληψής του, για 20 τουλάχι¬ 
στον ημερομίσθια το μήνα και μέχρι 25 ημέρες πλήρους 
απασχόλησης κατ’ ανώτατο όριο για κάθε μήνα. 


8. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή 
προϋποθέσεων, μετά από οποιαδήποτε πληρωμή ποσού 
της επιχορήγησης εφαρμόζονται οι διατάξεις των παρ. 7 
και 8 του άρθρου 29 του ν. 1262/1982, όπως συμπληρώθηκε 
από τα άρθρα 6 και 7 του ν. 1836/1989 και η επιχορήγηση 
διακόπτεται με επιστροφή του αναλογούντος ποσού, 
σύμφωνα και με την υπ’ αριθμ. 2007892/461/1998 κοινή 
απόφαση περί «Ανακτήσεως Αχρεωστήτως ή παρανόμως 
καταβληθέντων ποσών από εθνικούς πόρους». 

9. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγμέ- 
νων στο πρόγραμμα και των Υπηρεσιών Απασχόλησης 
του Ο.Α.Ε.Δ., θα επιλύεται με απόφαση του Διοικητικού 
Συμβουλίου του Ο.Α.Ε.Δ. 

10. ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ ΔΙ¬ 
ΑΧΕΙΡΙΣΗΣ ΤΟΥ ΠΡΟΓΡΑΜΜΑΤΟΣ 

Α. Παρακολούθηση 

Για τον έλεγχο των όρων υλοποίησης και την επί¬ 
τευξη των στόχων του προγράμματος, ο Ο.Α.Ε.Δ. τηρεί 
ξεχωριστό φάκελο για κάθε Επιχείρηση που εντάσσε¬ 
ται στο πρόγραμμα και ο οποίος περιλαμβάνει όλα τα 
στοιχεία που αφορούν τη σχέση της Επιχείρησης με 
το πρόγραμμα, ξεκινώντας από την αίτηση υπαγωγής 
μέχρι και τη λήξη του. 

Β. Διαχείριση 

Η οικονομική διαχείριση του προγράμματος διενερ- 
γείται, στην Υπηρεσία υλοποίησης του προγράμματος, 
μέσω ξεχωριστής λογιστικής μερίδας στην οποία κατα- 
χωρούνται, διακριτά για κάθε επιχορηγούμενη Επιχεί¬ 
ρηση, όλες οι πληρωμές που πραγματοποιούνται με τα 
διακριτικά χαρακτηριστικά των αντίστοιχων παραστατι¬ 
κών τους (ημερομηνία, είδος και αριθμός παραστατικού, 
κατηγορία, ποσό και αιτιολογία δαπάνης). 

Γ. Έλεγχος Επιχειρήσεων Οργανισμών Τοπικής Αυ¬ 
τοδιοίκησης 

Η αρμόδια Υπηρεσία του Ο.Α.Ε.Δ. υποχρεούται να 
πραγματοποιεί επιτόπιους ελέγχους και να συντάσσει 
σχετικές εκθέσεις τις οποίες διατηρεί στο φάκελο της 
Επιχείρησης και στις οποίες καταγράφονται με λεπτο¬ 
μέρεια αν τηρούνται οι όροι της ένταξης. Αντίγραφο 
της έκθεσης παραδίδεται στην Επιχείρηση. 

Ελέγχους διενεργούν οι υπάλληλοι του Ο.Α.Ε.Δ. σύμ¬ 
φωνα με τα οριζόμενα στην κοινή υπουργική απόφαση 
υπ’ αριθμ. 2/34255/0 022/6.6.2001, όπως τροποποιήθηκε 
και ισχύει. 

11. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Η συνολική δαπάνη του προγράμματος ανέρχεται στα 
64.800.000 €, θα καλυφθεί από τον Προϋπολογισμό του 
Ο.Α.Ε.Δ. και θα βαρύνει τον ΚΑΕ 2493 «επιχορηγήσεις για 
την καταπολέμηση της ανεργίας», στον οποίο υπάρχει 
ανάλογη πίστωση για το έτος 2007 και μετά την κατάρ¬ 
τιση του προϋπολογισμού έτους 2008 θα προβλεφθεί 
η αντίστοιχη πίστωση. 

Η δαπάνη επιμερίζεται ως εξής: 

• Για το έτος 2007:16.200.000 €. 

• Για το έτος 2008: 48.600.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιηή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή εά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίβπιβΐ: Ιι11ρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ,Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.ο(.εμ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρ://νννννν.£(.ί|Γ - Ε-ίΤ)3ϋ: νν6ίΗΠ35ΐ6Γ.οΙ@8ί·(ΐΓ 












